Diari Oficial de la Generalitat Valenciana


Sumari del DOGV 1215, del 03-01-1990 (1990/816122)

ORDRE de 15 de desembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns locals situats a València, carrer Salvador, núm. 15, plantes segona, tercera i quarta.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/15/(2)/dof/vci/html**

### Dades del document

Número de DOGV
:   1215

Data del DOGV
:   03-01-1990

Secció del DOGV
:   DISPOSICIONS GENERALS

Número del document
:   1990/816122


Data del document
:   15-12-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 15 de desembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns locals situats a València, c/ Salvador, núm 15, plantes segona,tercera i quarta.  
Com a conseqüència del projecte d'ampliació i ubicació de l?hemicicle del Palau de Benicarló, les Corts Valencianes necessiten adquirir diversos immobles confrontants amb el Palau de Benicarló entre els quals es troba l?immoble situat al carrer Salvador, núm. 15, plantes segona, tercera i quarta.  
A petició del President de les Corts Valencianes i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, amb la prèvia valoració tècnica i informe que consten en l?expedient,  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, dels locals que a continuació es descriuen:  
- Pis segon d'una cosa situada a València, districte de Serrans, carrer del Salvador número quinze actual, abans tretze, illa cent quaranta-dos, de superfície noranta-tres metres setze decímetres quadrats, al qual es té accés per l?escala recaent al carrer, porta assenyalada amb el número dos. Confronta la totalitat de la finca, esquerra, cosa de José Pons; dreta, cosa de Rosa Beneyto Gallur i fons Julia Querol.  
- Pis tercer d'una cosa situada a València, districte de Serrans, carrer del Salvador número quinze actual, abans tretze, illa cent quaranta-dos, de superfície noranta-tres metres setze decímetres quadrats, al qual es té accés per l?escala recaent al carrer, porta assenyalada amb el número tres. Confronta la totalitat de la finca, esquerra, cosa de José Pons; dreta, cosa de Rosa Beneyto Gallur i fons Julia Querol.  
- Pis quart o Porxes d'una cosa situada a València, districte de Serrans, carrer del Salvador número quinze actual, abans tretze, illa cent quaranta-dos, de superfície noranta-tres metres setze decímetres quadrats, al qual es té accés per l'escala recaent al carrer. Confronta la totalitat de la finca, esquerra, cosa de José Pons; dreta, cosa de Rosa Beneyto Gallur i fons Julia Querol. Avui convertit en pis habitable, i consta de vestíbul, menjador, cuina, bany i dos dormitoris, totes les dependències tenen llum i ventilació directa i estan completament independents entre si.  
Aquests locals són propietat de la Sra. Rosario March Gomar, inscrits en el Registre de la Propietat de València número deu, als toms 2.302, 2.302 i 512, llibres 43, 43 i 18, finques 2.840, 2.841 i 975, folis 2, 3 i 98, inscripcions 1ª, 1.ª i 2.ª, respectivament.  
Article segon  
L'immoble anteriorment descrit es troba lliure de càrregues i gravàmens.  
La compra que necessàriament es formalitzarà es escriptura pública es realitzarà per un preu global de set milions vuit-centes cinquanta mil pessetes (7.850.000 PTA).  
Les despeses i impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 15 de desembre de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI